Emre Belözoğlu

Emre Belözoğlu (s. 7. syyskuuta 1980 Istanbul, Turkki) on turkkilainen jalkapalloilija, pelipaikaltaan keskikenttämies. Emre edustaa turkkilaista İstanbul Başakşehiriä.

Emre Belözoğlu on kotikaupunkinsa mahtiseuran Galatasarayn kasvatteja. Hän debytoi aikuisten joukkueessa jo 16-vuotiaana kaudella 1997–1998. Vuonna 2000 hän voitti seurassa UEFA Cupin, mutta siirtyi vuonna 2001 Serie A:n Internazionaleen. Hän kuului myös Turkin maajoukkueen runkopelaajiin 2002 MM-kisoissa, missä joukkue saavutti pronssia.

Maaliskuussa 2004 Pelé nimesi Belözoğlun FIFA 100:aan, eli luetteloon 125 parhaasta elävästä jalkapalloilijasta.

Heinäkuussa 2005 Emre Belözoğlu siirtyi Interistä Newcastleen 3,8 miljoonan punnan summalla. Vuodet 2008–2012 hän edusti Fenerbahçea. Pelattuaan syyskauden 2012 espanjalaisessa Atlético Madridissa hän palasi takaisin istanbulilaisseuraan.

Belözoğlu on pelannut Turkin maajoukkueessa 95 ottelua ja tehnyt niissä yhdeksän maalia vuodesta 2000 alkaen.

Lähteet 

Turkkilaiset jalkapalloilijat
FIFA 100
Vuonna 1980 syntyneet
Elävät henkilöt